CELEX: C2004/106/80
Language: el
Date: 2004-04-30 00:00:00
Title: Υπόθεση C-153/04 P: Αναίρεση ασκηθείσα στις 26.3.2004 (τηλεαντιγράφημα της 23.3.2004) από την Società Euroagri srl κατά της αποφάσεως που εξέδωσε στις 28 Ιανουαρίου 2004 το δεύτερο τμήμα του Πρωτοδικείου των Ευρωπαϊκών Κοινοτήτων επί της υποθέσεως T-180/01, Euroagri srl κατά Επιτροπής των Ευρωπαϊκών Κοινοτήτων.

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/46
            
         Αναίρεση ασκηθείσα στις 26.3.2004 (τηλεαντιγράφημα της 23.3.2004) από την Società Euroagri srl κατά της αποφάσεως που εξέδωσε στις 28 Ιανουαρίου 2004 το δεύτερο τμήμα του Πρωτοδικείου των Ευρωπαϊκών Κοινοτήτων επί της υποθέσεως T-180/01, Euroagri srl κατά Επιτροπής των Ευρωπαϊκών Κοινοτήτων.
   (Υπόθεση C-153/04 P)
   (2004/C 106/80)
   Η Società euroagri srl, εκπροσωπούμενη από τον W. Masucci, avvocato, άσκησε στις 26 Μαρτίου 2004 ενώπιον του Δικαστηρίου των Ευρωπαϊκών Κοινοτήτων αναίρεση κατά της αποφάσεως που εξέδωσε το δεύτερο τμήμα του Πρωτοδικείου των Ευρωπαϊκών Κοινοτήτων επί της υποθέσεως T-180/01, Euroagri srl κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               —
            
            
               να ακυρώσει την πρωτόδικη απόφαση που εξέδωσε το Πρωτοδικείο των Ευρωπαϊκών Κοινοτήτων στις 28 Ιανουαρίου 2004 επί της υποθέσεως T-180/01 και κατόπιν αυτού να κάνει δεκτά τα πρωτοδίκως διατυπωθέντα από την αναιρεσείουσα αιτήματα, τα οποία επαναλαμβάνονται στο ακέραιο:
            
         
               —
            
            
               Επί της ουσίας: να ακυρώσει την αναιρεσιβαλλόμενη απόφαση·
            
         
               —
            
            
               Επικουρικώς: να ακυρώσει μερικώς την αναιρεσιβαλλόμενη απόφαση και να μειώσει, κατ' αναλογία της πραγματοποιηθείσας επενδύσεως, τη συνδρομή που χορηγήθηκε στην αναιρεσείουσα·
            
         
               —
            
            
               Επί της ουσίας στα πλαίσια της αποδεικτικής διαδικασίας: να διατάξει την Επιτροπή να προσκομίσει όλες τις εκθέσεις που είχε αποστείλει στην αναιρεσείουσα και αφορούν το πρόγραμμα Endovena, να διατάξει την ακρόαση ορισμένων μαρτύρων καθώς και την ενώπιόν του εμφάνιση της ίδιας της αναιρεσιβαλλόμενης, αλλά και τη σύνταξη τεχνικής γνωμοδοτήσεως και/ή τη διενέργεια επιτόπιου ελέγχου.
            
         
               —
            
            
               Εμμένει επιπλέον επί όλων των περί αποδείξεων αιτημάτων της που διατυπώθηκαν ήδη πρωτοδίκως σε σχέση με την παρατυπία των όσων κατέθεσε η Επιτροπή.
            
         Λόγοι και κύρια επιχειρήματα:
   Η αναιρεσείουσα υποστηρίζει ότι η αναιρεσιβαλλόμενη απόφαση στερείται νομιμότητας λόγω:
   
               —
            
            
               ελλείψεως αιτιολογίας και παραβιάσεως της αρχής της εκατέρωθεν ακροάσεως και του δικαιώματος άμυνας·
            
         
               —
            
            
               παραβάσεως του άρθρου 24 του κανονισμού 4253/88 (υποχρέωση συνιστάμενη στην πρόσκληση προς το κράτος μέλος να υποβάλει παρατηρήσεις)·
            
         
               —
            
            
               παραβάσεως του άρθρου 25 του κανονισμού 4253/88 (υποχρέωση επιτηρήσεως)·
            
         
               —
            
            
               πλάνης περί την εκτίμηση των προαναφερθεισών παρατυπιών στις οποίες υπέπεσε η αναιρεσιβαλλόμενη·
            
         
               —
            
            
               παραβιάσεως της αρχής της αναλογικότητας.